Nederlandse premier knip staatsbesoek kort na ‘terreur’ – praag.co.za
Die Nederlandse staatshoof sou besoeke aan Liliesleaf Farm gebring het om die Rivonia-terroriste te vereer, die Diepsloot-lokasie waar Nederlandse ontwikkelingsprojekte aan die gang is en Kaapstad waar hy verskeie Nederlandse projekte sou besigtig.
Rutte het sonder ironie gesê die “barbaarse” aanvalle in Parys het die belangrikheid van globale samewerking uitgelig in die stryd teen terrorisme.
Nederland het voorheen ANC-terreur teen burgerlikes in Suid-Afrika aktief ondersteun.
Rutte is ook gevra deur ‘n Nederlandse joernalis of hy nie bang is dat sy opmerking dat Nederland oorlog verklaar het teen die Islamitiese staat, van Nederland ‘n teiken van die terreurgroep sal maak nie. Hy het nie die vraag beantwoord nie.
President Jacob Zuma het by dieselfde mediakonferensie van die besoekende Nederlandse staatshoof ‘n beroep op wêreldleiers gedoen om die oorlog teen terreur te verskerp.
Zuma sê Afrika is reeds besig om terreurgroepe in die gebied te beveg. Hy sê almal stem saam dat `n saamgestelde poging onder die vaandel van die Verenigde Nasies die beste sal werk.
Hy het skerp kritiek teen die VSA se beleid van regime-verandering uitgespreek.
Zuma sê die volgehoue inmenging deur sekere lande in die onafhanklike state in die Midde-Ooste het die terreurgroepe veroorsaak.
Volgens hom skep die voorkeur vir militêre ingryping eerder as politieke oplossings, die teelaarde vir gewelddadige ekstremisme en terreur.
Skrywer praagGepubliseer op 18 November 2015 Kategorieë Nuus, Suider-AfrikaSleutelwoord Mark Rutte, Nederland, staatsbesoek, terreur
Vorige Vorige artikel: Internasionale sokkerwedstryd afgestel na bomdreigement
Volgende Volgende artikel: Beurtwater vir KZN ingestel